Բազուկոսկր

Բազուկոսկր (), տիպիկ երկար խողովակաձև ոսկոր, ուսի կմախքային հիմք։ Պատկանում է վերին ազատ վերջույթների կմախքին։

Նկարագրություն 

Բազուկոսկրը բաժանվում է դիաֆիզի (բազուկոսկրի մարմինը, ) և պրաքսիմալ ու դիստալ էպիֆիզների։ Վերին մասում բազուկոսկրի մարմինը կլորացված է, իսկ դիստալ էպիֆիզին ավելի մոտ է` եռանկյունաձև։ Մարմնի վրա տարբերակում են՝ հետևի մակերեսը (), որը սահմանազատվում է կողմնային և մեդիալ եզրերով (), միդիալ առաջնային մակերես (), կողմնային առաջնային մակերեսը (), որոնք առանձնացված են թույլ արտահայտված սանրիկներով։  

Պրոքսիմալ էպիֆիզը ներկայացված է բազուկոսկրի գլուխով (), որը դիաֆիզից անջատված է անատոմիական պարանոցով(): Գլուխը հոդավորվում է թիակի հոդափոսիկի հետ՝ կազմելով ուսահոդը։ Պարանոցի հետևում կան երկու թմբիկներ (ապոֆիզ)՝ մեծ և փոքր (), որի միջև անցնում է միջթմբկային ակոսը - ուսի երկգլուխ մկանի երկար գլխի ջլերի ամրացման տեղը։ Թմբիկների տակ՝ դիաֆիզի հետ սահմանին մոտ, անցնում է վիրաբուժական պարանոցը (), բազուկոսկրի ամենատարածված կոտրվածքների հատվածը։

Ոսկրի մարմնի վրա տարբերվում է դելայաձև թմբիկը (), որին ամրանում է դելտայաձև մկանը։ Թմբիկների հետևից՝ մեդալից դեպի կողմնային հատվածը, պարույրի տեսքով անցնում է   ակոսը ():

Դիստալ էպիֆիզում տեղադրված է հոդագլխիկը (), իսկ դրա կողմերում երկու հոդաելուններ մեդիալ և լետալ (): Հոդաելունների միջև կա նախաբազկի ոսկորների հոդավորման համար նախատեսմած մակերես, բաժանված բազուկոսկրի մարմնի () և բազուկոսկրի գլխիկի  (): Նրանց վերևում, առջևի կողմում, համապատասխանաբար, տեղակայված են  պսակաձև () և ճառագայթային () հոդափոսերը, ինչպես նաև հետևից արմնկային ) հոդափոսը, որոնք անհրաժեշտ են արմնկային և ճառագայթային ոսկրերի միացման համար, ձևավորելով արմնկային հոդը։ Մեդիալ հոդաելունի հետին մասով անցնում է արմնկային նյարդի ակոսը ().

Ոսկրացում 

Ծնվելու պահին միայն պրոքսիմալ էպիֆիզը բաղկացած է աճառ հյուսվածքից, որի պատճառով բազուկոսկրի գլուխը գործնականում չի հայտնաբերվում ռենտգենոգրաֆում։ Մեծանալու ընթացքում հետևողականորեն առաջանում են պրոքսիմալ էպիֆիզի ոսկրացման երեք կետեր.
 Ուսի գլխիկի մեդիալ մասում (0-1 տարեկան կամ ծննդյան օրվանից)
 Գլխիկի մեծ թմբիկում և լետալ մասում (2-3 տարեկան)
 Փոքր թմբիկում (3-4 տարեկան)

4-6 տարեկան հասակում այս կենտրոնները միաձուլվում են բազուկոսկրի մեկ գլխին։ Փոքր տարիքում տեղի է ունենում մետաէպիֆիզի աճառի  փոխարինումը ոսկրային հյուսվածքով (սինոստոզ) պրոքսիմինալ էպիֆիզի և  դիաֆիզի սահմանագծում, որի պատճառով ոսկորը շարունակում է աճել երկարությամբ։ Երեխայի կամ դեռահասի ռենտգենյան լուսանկարում մետաէպիֆիզի աճառի տեղում դիտվում է է բնորոշ լուսավոր տարածք, որը կարելի է շփոթել կոտրվածքի կամ ճաքի հետ։

Մկաններ 

Բազուկոսկրին ամրանում են վերին վերջույթի գոտու, ուսի և նախաբազուկի որոշ մկաններ։

Պատկերասրահ

Տես նաև 
 Մարդու կմախքը
 Հենաշարժիչ համակարգ

Ծանոթագրություններ

Գրականություն 
 
 

Ոսկրային համակարգ